ગૃહસ્થાશ્રમમાં રહીને પણ જો વ્યક્તિ અનન્ય શ્રદ્ધાથી ઉચ્ચ આદર્શો પ્રમાણે જીવન વ્યવહાર કરે તો પ્રકૃતિ દ્વારા દિવ્ય શક્તિઓનો લાભ મેળવી શકે છે અને નૈતિકતા અને સદાચારપૂર્ણ વર્તન દ્વારા પ્રગતિ સાધી શકે છે. આવા પ્રસંગો શાસ્ત્રોમાં દર્શાવેલ સિદ્ધાંતોનું આચરણ કરવાથી તેનું ફળ અવશ્ય મળે છે, તેનો સજ્જડ પુરાવો આપે છે. પ્રકૃતિનો ગુણ છે કે જડ-ચેતન, સ્થૂળ-સૂક્ષ્મ, નાના-મોટા જેવા કોઈ ભેદ વગર સર્વ જીવો પ્રત્યે કરૂણા રાખવાથી પણ વ્યક્તિ ઉચ્ચકક્ષાના સિદ્ધયોગી જેવી દિવ્યશક્તિઓ પ્રાપ્ત કરી શકે છે.